open-index/open-wikipedia-markdown huggingface dataset:
அம்புக்கோவில்

**அம்புக்கோவில்** (*Ambukoil  *) என்பது  தமிழ்நாட்டின், புதுக்கோட்டை மாவட்டம், கறம்பக்குடி ஊராட்சி ஒன்றியத்துக்கு உட்பட்ட  ஒரு சிற்றூராகும். இது அம்புகோயில் ஊராட்சியால் நிறுவகிக்கப்படுகிறது.

## பெயராய்வு
சங்க இலக்கியங்களான புறநானூறு, அகநானூறு, மதுரைக் காஞ்சி ஆகியவற்றில் குறிப்பிடப்பட்ட அழும்பில் என்ற ஊர் இதுவாகும். இவ்வூர் கி.பி. பன்னிரண்டாம், பதிமூன்றாம் நூற்றாண்டுக் கல்வெட்டுகளில் *பன்றியூர் நாட்டு அழும்பில்* என்று குறிப்பிடப்பட்டுள்ளது.  பதிநாறாம் நூற்றாண்டுக்குப் பிறகு இந்த ஊரில் ஒரு சிவன் கோயில் கட்டபட்டது. அதன்பிறகு, இவ்வூர் அழும்பில் கோவில் என அழைக்கப்பட்டு, அது மெல்லத் திரிந்து அம்பில் கோவில் என்றாகி, தற்போது அம்புக்கோவில் என அழைக்கப்படுகிறது.

## அமைவிடம்
இந்த ஊரானது மாவட்ட தலைநகரான புதுக்கோட்டையிலிருந்து 38 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 369 கிலோமீட்டர் தொலைவிலும் உள்ளது.

## மேற்கோள்

பகுப்பு:புதுக்கோட்டை மாவட்டத்திலுள்ள கிராமங்கள்
புர்சுரா சட்டமன்றத் தொகுதி

**பர்சுரா சட்டமன்றத் தொகுதி** (Pursurah Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹூக்லி மாவட்டத்தில் அமைந்துள்ளது. பர்சுரா, ஆராம்பாக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
மா. அண்ணாதாசன்

**மா. அண்ணாதாசன்** (*M. Annadasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். தென்காசி மாவட்டம் தென்மலையில் சனவரி 27, 1937ஆம் ஆண்டு பிறந்த இவர், சிவகிரி அரசு உயர்நிலைப் பள்ளியில் 8ஆம் வகுப்பு வரை படித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சேர்ந்த அண்ணாதாசன், தமிழ்நாடு சட்டமன்றத்திற்கு 1980ஆம் ஆண்டு நடைபெற்ற பொதுத்தேர்தலில் திருவெறும்பூர் சட்டமன்றத் தொகுதியில் போட்டியிட்டு வெற்றி பெற்றுச் சட்டமன்ற உறுப்பினர் ஆனார். இவர் மீண்டும் இத்தொகுதியில் 1984ஆம் ஆண்டு நடைபெற்ற பொதுத்தேர்தலிலும் போட்டியிட்டுச் சட்டமன்ற உறுப்பினர் ஆனார்.

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:தென்காசி மாவட்ட மக்கள்
பகுப்பு:1937 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ச. அங்குச்சாமி

**ச. அங்குச்சாமி** (*S. Anguchamy*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். சிவகங்கை மாவட்டத்தில் தேவகோட்டையில் 1940ஆம் ஆண்டு பிறந்த அங்குச்சாமி, தேவகோட்டையில் பள்ளி இறுதிப் படிப்பினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சேர்ந்த விவசாயியான அங்குச்சாமி, தமிழ்நாடு சட்டமன்றத்திற்கு 1980ஆம் ஆண்டு நடைபெற்ற சட்டமன்றப் பொதுத்தேர்தலில் திருவாடனைச் சட்டமன்றத் தொகுதியில் போட்டியிட்டு வெற்றி பெற்றுச் சட்டமன்ற உறுப்பினர் ஆனார். இவர் இப்பதவியினை 1984ஆம் ஆண்டு வரை வகித்துள்ளார்.

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:சிவகங்கை மாவட்ட மக்கள்
பகுப்பு:1940 பிறப்புகள்
அறப்போர் இயக்கம்

**அறப்போர் இயக்கம்** என்பது ஊழல் எதிர்ப்பிற்கான தன்னார்வச் சமூக இயக்கமாகும். இது 2015 ஆம் ஆண்டு ஆகஸ்ட் 15 ஆம் நாள் ஜெயராம் வெங்கடேசன் என்பவரால் தொடங்கப்பட்ட கட்சி சார்பற்ற ஒரு இயக்கமாகும்.

## பணிகள்
ஜனநாயக மக்கள் இயக்கமாக உருவாக்கி அரசு நிர்வாகத்தில் வெளிப்படைத்தன்மையும் பொறுப்புடைமையையும் கொண்டு நோக்கில் செயல்படுகிறார்கள். பொது மக்களிடையே விழிப்புணர்வை ஏற்படுத்த ஆர்டிஐ, லோக் ஆயுக்தா போன்ற சட்ட விழிப்புணர்வுப் பயிலரங்ககளை நடத்தி வருகிறார்கள். ஊழல் ஒழிப்பு என்பது முக்கிய இலக்காக இருந்தாலும் உரிமை சார்ந்த விழிப்புணர்வு, நீர்நிலைகள் பாதுகாப்பு, பொதுச் சுகாதாரம் போன்றவற்றிலும் செயல்படுகிறார்கள். சுற்றுச்சூழலைக் காக்கவும், ஆக்கிரமிப்புகள் தொடர்பான எதிர்ப்பு நடவடிக்கைகளையும் மேற்கொள்கிறார்கள். பல்வேறு அரசுத் துறைகளில் நடைபெற்ற ஊழல்களையும் முறைகேடுகளையும் எதிர்த்து நீதிமன்றங்களில் வழக்கு தொடுத்துள்ளனர். 2021 சட்டமன்றத் தேர்தலில் குறுஞ்செயலி வெளியிட்டு ஒவ்வொரு வேட்பாளர்களின் பின்னணியை மக்களுக்கு அறியத் தர முயன்றனர்.ர்.

## குறிப்பிடத்தக்க வழக்குகள்
# 2017 முதல் தமிழ்நாடு குட்கா ஊழல் வழக்கில் பல்வேறு அமைப்புகளிடம் புகாரளித்து, ஆதாரங்களை வெளியே கொண்டு வந்தனர்.
# 2021 சென்னை, கோவை மாநகராட்சிகளில் முறைகேடான ஒப்பந்த வழங்கியதாக முன்னாள் அமைச்சர் எஸ். பி. வேலுமணி மீது வழக்கு பதிந்தனர்.
# முன்னாள் அமைச்சர் செந்தில் பாலாஜி மீது மின்சாரத்துறையிலும் டாஸ்மாக் துறையிலும் முறைகேடு என்று பல்வேறு புகார்களையும் வழக்குகளையும் தொடுத்துள்ளனர்.

## மேற்கோள்கள்

பகுப்பு:சமூக இயக்கங்கள்
சாதனையுலா

**சாதனையுலா நடனம்** அல்லது **சாதனையுலா** (*promenade*), சுருக்கமாக **ப்ராம்**, எனப்படுவது அமெரிக்க மேல்நிலைப் பள்ளி மாணவர்கள் தங்கள் பள்ளியிறுதியினைக் கொண்டாடுகின்ற ஒரு நடனக் கொண்டாட்டமாகும் . பொதுவாக இதில் பங்கேற்கும் மாணவர்கள் முறையான மேற்கத்திய உடையில் பங்கேற்பர். இந்நிகழ்வு பள்ளிப் பருவ ஆண்டின் இறுதிக்கு அண்மையில் ஏற்பாடு செய்யப்படும். இது 11-ஆவது 12-ஆவது வகுப்பு மாணவர்களுக்கு தனித்தனியாகவோ இணைந்தோ ஏற்பாடு செய்யப்படலாம்.  

## மேற்கோள்கள்

பகுப்பு:பள்ளிக் கல்வி
பகுப்பு:ஐக்கிய அமெரிக்கப் பண்பாடு
மு. அரங்கநாதன் (குன்னூர்)

**மு அரங்கநாதன்** (*M. Ranganathan*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். நீலகிரி மாவட்டம் குன்னூரில் 1933ஆம் ஆண்டு ஏப்ரல் 13ஆம் நாள் பிறந்தார். குன்னூர் நகரப் பள்ளியில் 8ஆம் வகுப்பு வரை முடித்துள்ள அரங்கநாதன், வணிகர் ஆவார். இவர் திராவிட முன்னேற்றக் கழகத்தின் சார்பில் தமிழ்நாடு சட்டமன்றத்திற்கு 1980ஆம் ஆண்டு நடைபெற்ற பொதுத் தேர்தலில் போட்டியிட்டு வெற்றி பெற்று தமிழ்நாடு சட்டமன்ற உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1933 பிறப்புகள்
பகுப்பு:2014 இறப்புகள்
பகுப்பு:நீலகிரி மாவட்ட மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
அனா புத்தகக் கடை

**அனா புத்தகக் கடை** (*Ana Book Store*) சிங்கப்பூரின் 14 சுகாட்சு சாலையில் உள்ள பார் ஈசுட்டு  பிளாசாவின் 5 ஆவது மாடியில் கடை எண் 1 இல் உள்ள ஒரு பழைய புத்தகக் கடை ஆகும். இந்தக் கடை முகமது நூருல் இசுலாம் என்ற 70 வயதான வங்காள நபருக்குச் சொந்தமானதாகும். சிங்கப்பூரின் மத்தியப் பகுதியில் உள்ள ஆர்ச்சர்டு சாலையில் உள்ள கடைசி பழைய புத்தகக் கடையாக அனா புத்தகக் கடை கருதப்படுகிறது. அனா என்ற பெயர், உரிமையாளரின் தாயார் சுல்தானாவின் பெயரிலிருந்து வந்ததாகும். 

## வரலாறு
மாடர்ன் புக் சுடோர் என்று அழைக்கப்பட்டம் அசல் கடை, 1939 ஆம் ஆண்டு கிழக்கு பாக்கித்தானில் (இப்போது வங்காளதேசம்) இருந்து 1938 ஆம் ஆண்டு வந்த எம். முகமது அக்சிர் என்பவரால் நிறுவப்பட்டது. சிங்கப்பூரின் பிராசு பாசா சாலையில் அவர் புத்தகக் கடையை அமைத்தார். 1978 ஆம் ஆண்டில்  எம். முகமது அக்சிரும் அவரது தந்தையும் இறந்தனர். அக்சிரின் மகன் முகமது நூருல் இசுலாம் கடையை தொடர்ந்து நடத்தினார். பின்னர் நூருல் இசுலாம் புத்தகக் கடையின் பெயரை அனா புத்தகக் கடை என்று மாற்றினார். 1993 ஆம் ஆண்டில், அசல் கடை இருந்த கட்டிடம் அழிக்கப்பட்டபோது, ​​கடை பார் ஈசுட்டு பிளாசாவிற்கு மாற்றப்பட்டது. வாடிக்கையாளர்கள் நூருல் இசுலாமை "சிங்கப்பூரின் மிசுட்டர் பீன்" என்று அழைத்தனர். இது உள்ளூர் செய்தித்தாள்கள் கடைக்கு அதிக விளம்பரத்தை அளித்தது.

## மேற்கோள்கள்

பகுப்பு:சிங்கப்பூர்
செ. அரங்கநாதன்

**செ. அரங்கநாதன்** (*S. Aranganathan*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டத்தினைச் சேர்ந்தவர். தருமபுரி நகராட்சியின் உறுப்பினராக 1969 முதல் 1976 வரை பணியாற்றியுள்ளார். 1980ஆம் ஆண்டு நடைபெற்ற தமிழ்நாடு சட்டமன்றப் பொதுத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகத் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:தருமபுரி மாவட்ட மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
அபிஜீத் குப்தா

**அபிஜீத் குப்தா** (Abhijeet Gupta அக்டோபர் 16,1989) கிராண்ட்மாஸ்டர் பட்டம் பெற்ற ஓர் இந்தியச் சதுரங்க வீரர் ஆவார். பொதுநலவாயச் சதுரங்க வாகையாளர் பட்டத்தினை ஐந்து முறை வென்ற முதல் வீரர் ஆவார். தனது ஆரம்பக் கல்வியை பில்வாராவில் உள்ள *ஏ 'ஸ் ஸ்டீவர்ட் சீனியர் செகண்டரி* பள்ளியில் படித்தார்.

## தொழில் வாழ்க்கை
அந்தோரா *ஓபன் 2006*, புது தில்லி (*பார்ஸ்வநாத்* 2007, *பாலகேர்* 2007 போட்டிகள்) ஆகியவற்றில் கிராண்ட்மாஸ்டர் பட்டத்திற்குத் தேவையான தகுதிகளைப் பெற்றார். ஆகஸ்ட் 15,2008 இல், துருக்கியின் *காசியான்டெப்பில்* நடந்த உலக இளையோர் சதுரங்க வாகையாளர் போட்டியில் மாக்சிம் ரோட்ஸ்டைன், டேவிட் ஹோவெல், ஊ இபான் உள்ளிட்ட பல திறமையான வீரர்களை விட முன்னிலை பெறு வென்றார். விஸ்வநாதன் ஆனந்த், பென்டலா ஹரிகிருஷ்ணன் ஆகியோருக்குப் பிறகு இந்த மதிப்புமிக்க வாகையாளர் பட்டம் வென்ற மூன்றாவது இந்தியர் ஆவார். அதே ஆண்டில், புதுதில்லியில் நடைபெற்ற 6 ஆவது *பார்ஸ்வநாத்* *ஓபன்* போட்டியிலும் வெற்றி பெற்றார். 2011 ஆம் ஆண்டில், 13 வது துபாய் திறவுநிலை சதுரங்க வாகையாளர் போட்டி, இந்திய தேசிய *பிரீமியர் செஸ் சாம்பியனில்* முதலிடம் பெற்றார். 2013 ஆம் ஆண்டில் குப்தா பொதுநலவாய சதுரங்க வாகையாளர், அல் ஐன் சதுரங்கத் தொல்சீர் போட்டியில் வெற்றி பெற்றார். தனது சாதனைகளுக்காக 2011 இல் அருச்சுனா விருது பெற்றார்.2020 ஆம் ஆண்டில், குப்தா 8 வது டெல்லி சர்வதேச திறவுநிலைப் போட்டியில் 8.5/10 புள்ளிகளுடன் வென்றார்.

துருக்கியின் இஸ்தான்புல்லில் நடந்த 2012 சதுரங்க ஒலிம்பியாட் போட்டியில் இந்திய தேசிய அணிக்காக விளையாடிய அபிஜீத் குப்தா, 4 வது இடத்தில் 2746 என்ற செயல்திறன் மதிப்பீட்டின் மூலம் தனிநபர் பிரிவில் வெள்ளிப் பதக்கம் வென்றார்.

## மேற்கோள்கள்


## வெளியிணைப்புகள்

* 
** 

பகுப்பு:அருச்சுனா விருது பெற்றவர்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1989 பிறப்புகள்
வெ. அரங்கராசன்

**வெ. அரங்கராசன்** (*V. Rangarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் உப்பிலியாபுரம் சொரத்தூரில் 1941ஆம் ஆண்டு மே 21ஆம் நாள் பிறந்தார். அரங்கராசன் கீராம்பூரில் உள்ள அரசு உயர்நிலைப் பள்ளியில் பள்ளிக் கல்வியினை முடித்துள்ளார். இவர் விவசாயி ஆவார். அனைத்திந்திய அண்ணா திராவிட முன்னேற்றக் கழகத்தின் சார்பில், அரங்கராசன், தமிழ்நாடு சட்டமன்றத்திற்கு 1980ஆம் ஆண்டு நடைபெற்ற பொதுத் தேர்தலில் உப்பிலியாபுரம் சட்டமன்றத் தொகுதியில் போட்டியிட்டு 2266 வாக்குகளை தனக்கு அடுத்தப்படியாக வந்த இந்திய தேசிய காங்கிரசு வேட்பாளரை விடக் கூடுதலாகப் பெற்று சட்டமன்ற உறுப்பினர் ஆனார். இவர் இப்பதவியினை 1984ஆம் ஆண்டு வரை வகித்துள்ளார்.

### சட்டமன்ற உறுப்பினராக

## மேற்கோள்கள்

பகுப்பு:1941 பிறப்புகள்
பகுப்பு:திருச்சி மாவட்ட மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
இலிண்டா சுவாவின் மரணம்

**இலிண்டா சுவாவின் மரணம்** (*Death of Linda Chua*) சிங்கப்பூரில் உள்ள புக்கிட் பாத்தோக்கு இயற்கைப் பூங்காவில் 2000 ஆம் ஆண்டு பிப்ரவரி மாதம் 6 ஆம் தேதியன்று நிகழ்ந்தது. 27 வயதான இலிண்டா சுவா புக்கிட் பாடோக்கு இயற்கைப் பூங்காவில் மெல்லோட்டம் ஓடிக்கொண்டிருந்தபோது தாக்கப்பட்டு பாலியல் பலாத்காரம் செய்யப்பட்டார். பின்னர் பூங்காவில் உள்ள 10 மீட்டர் ஆழமான பள்ளத்தாக்கில் நிர்வாணமாக வீசப்பட்டு காணப்பட்டார். தேசிய பல்கலைக்கழக மருத்துவமனைக்கு கொண்டு செல்லப்பட்டு பல நாட்களுக்குப் பிறகு பிப்ரவரி மாதம் 14 ஆம் தேதியன்று  இறந்தார். இவரைத் தாக்கிய குற்றவாளிகள் இந்நாள்வரை பிடிபடவில்லை. வழக்கு இன்றுவரை தீர்க்கப்படாமல் உள்ளது.

## பின்னணி
ஓய்வுபெற்ற தொழிலதிபர் மற்றும் இல்லத்தரசியின் நான்கு குழந்தைகளில் இரண்டாவது குழந்தை இலிண்டா சுவா ஆவார். எக்சான்மொபில் என்ற அமெரிக்க நிறுவனத்தில் நிதி அறிக்கையிடும்  மேலாளராக இருந்தார். 1991 ஆம் ஆண்டு நான்யாங் தொழில்நுட்ப பல்கலைக்கழகத்தில் படித்தபோது  அக்கல்லூரியின் மாணவர் ஒருவருடன் இவருக்கு காதல் அரும்பியிருந்தது. அந்த ஆண்டு திசம்பர் மாதத்தில் இவர்கள் திருமணம் செய்து கொள்ள திட்டமிட்டிருந்தனர்.

## விசாரணைகள்
நூற்றுக்கணக்கானவர்களிடம் சிங்கப்பூர் காவல்துறையினர்  விசாரணை நடத்தினர். ஆனால் எந்த பயனுள்ள தடயங்களும் கிடைக்கவில்லை.

மார்ச் மாதத்தில், சிங்கப்பூர் தொலைக்காட்சியில் தேசிய குற்றத் தடுப்பு மன்றமும் சிங்கப்பூர் காவல் துறையும் கூட்டுமுயற்சியில் தயாரித்த குற்றவியல் நிகழ்ச்சியான கிரைம்வாட்ச்சு நிகழ்ச்சியில், அந்த ஆண்டின் முதல் கதைப் பிரிவில் இந்த கொலை  பற்றிய தகவல்களுக்கான பொது வேண்டுகோளை ஒளிபரப்பியது.

2000 ஆம் ஆண்டு மார்ச்சு மாதம் 29 ஆம் தேதியன்று குடிமக்கள் குழுக்கள், பொதுமக்கள் மற்றும் இலிண்டா சுவாவின் நண்பர்கள் இத்தாக்குதலுக்குப் பின்னால் உள்ள குற்றவாளியைப் பற்றிய தகவல் கொடுப்பவர்களுக்கு  $80,000 வெகுமதியை வழங்குவதாகவும் அறிவித்தனர்.

## மேற்கோள்கள்

பகுப்பு:சிங்கப்பூர்
பகுப்பு:1972 பிறப்புகள்
பகுப்பு:2000 இறப்புகள்
பகுப்பு:சிங்கப்பூரில் நிகழ்வுகள்
கானாகுல் சட்டமன்றத் தொகுதி

**கானாகுல் சட்டமன்றத் தொகுதி** (Khanakul Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹூக்லி மாவட்டத்தில் அமைந்துள்ளது. கானாகுல், ஆராம்பாக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
ஜியோவானி மெல்கியோர் கலோசோ

**ஜியோவானி மெல்கியோர் கலோசோ** (1759 - 21 நவம்பர் 1830) ஓர் இத்தாலியக் கத்தோலிக்கப் பாதிரியார் ஆவார். தொன் போஸ்கோ குருவாவதற்குப் பெரிதும் உதவியதாக ஜான் போஸ்கோவின் நினைவுக் குறிப்புகளில் குறிப்பிடப்பட்டிருப்பதன் காரணமாகப் பரவலாக அறியப்படுகிறார்.

## வாழ்க்கை வரலாறு
கலோசோவின் இளமைப் பருவம் குறித்தான சான்றுகள் போதுமானதாக இல்லை

அதிக குறிப்பில்லை. 1872 ஆம் ஆண்டில், இவர் தூரின் பல்கலைக்கழகத்தில் இறையியலில் பட்டம் பெற்றார். 1813-ஆம் ஆண்டில், பெர்சானோ டி சான் பியேத்ரோ நகரத்தின் உதவி குருவாக தன் சகோதரரோடு பணியாற்றினார். 1829-ஆம் ஆண்டு, தனது 70-ஆம் அகவையில், மோரியால்தோ ஊரின் பங்கு குருவானார். அங்குதான் இவர் இளம் போஸ்கோவைச் சந்தித்தார். அன்றைய மறைஉரையினை மனப்பாடம் செய்து சொல்லும் இளைஞன் போஸ்கோவின் திறமையால் இவர் மிகவும் ஈர்க்கப்பட்டார். ஆதலால் போஸ்கோ குருவாக திருநிலைப்படுத்தப்பட ஏதுவாக அவருக்கு தானே கல்வி கற்பிக்க முன்வந்தார்.

ஒரு வருடம் கழித்து, நவம்பர் 21, 1830-இல், கலோசோவுக்கு மூளை இரத்தக் கசிவு ஏற்பட்டது. மரணப் படுக்கையில் இருந்தபோது, போஸ்கோவை கடைசியாக ஒரு முறை பார்க்க வேண்டும் என்று இவர் கேட்டார். போஸ்கோ இவர் இறப்பதற்கு சற்று முன்பு சந்தித்தார். வலியால் பேச முடியாமல், கலோசோ போஸ்கோவிடம் ஒரு பெட்டியின் சாவியைக் கொடுத்து, அதில் உள்ளவை அவருக்கு மட்டுமே உரியது என்று கூறினார். கலோசோவின் இறுதிச் சடங்கில், போஸ்கோ அந்தச் சாவியை கலோசோவின் பேரக்குழந்தைகளிடம் கொடுத்தார். பெட்டகத்திற்குள் ஆறாயிரம் லேரேக்கள் இருந்தன, அதை போஸ்கோ ஏற்க மறுத்துவிட்டார். இவரது இழப்பால் போஸ்கோ மிகவும் வேதனைப்பட்டார்.

## குறிப்புகள்

பகுப்பு:1830 இறப்புகள்
பகுப்பு:1759 பிறப்புகள்
பகுப்பு:இத்தாலியர்
பகுப்பு:சலேசியர்கள்
மஞ்சி சாகிப்பு

**மஞ்சி சாகிப்பு** (*Manji Sahib*) இந்தியாவின் பஞ்சாபில் உள்ள லூதியானா மாவட்டத்தில் உள்ள ஆலம்கீர் கிராமத்திற்கு அருகில் அமைந்துள்ளது. ஆலம்கீர் சாகிப்பு என்ற பெயராலும் இந்த குருத்துவார் அழைக்கப்படுகிறது. சீக்கியர்களின் பத்தாவது குருவான குரு கோவிந்த் சிங் இங்கு சிறிது காலம் தங்கியிருந்தார்.

## குருத்துவார் காட்சியகம்

Image:Alamgir inside.JPG|குரு கிரந்த் சாகிப்பு
Image:Maingate alamgir.JPG|பிரதான நுழைவாயில்
Image:Alamgir boorasahib.JPG|பூரா சாகிப்பு
Image:Boorasahib.JPG|பூரா சாகிப்புக்கான பாதை
Image:Alamgir diwan.JPG|ஆலம்கீர் சாகிப்பு
Image:Alamgir backside.JPG|முன் தோற்றம்
Image:Alamgir slok.JPG|ஆலம்கீர் சாகிப்பு
Image:Alamgir sideview.JPG|ஆலம்கீர் சாகிப்பு



## மேற்கோள்கள்

பகுப்பு:லூதியானா மாவட்டம்
பகுப்பு:இந்திய பஞ்சாபில் உள்ள குருத்துவாராக்கள்
சி. ஆண்டித் தேவர்

**சி. ஆண்டித் தேவர்** (*S. Andi Thevar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பி. காலப்பன்பட்டியில் 1934-ஆம் ஆண்டு சூன் 1-ஆம் நாள் பிறந்தார். பள்ளிக் கல்வியினை உசிலம்பட்டியில் முடித்த ஆண்டித் தேவர், கல்லூரிக் கல்வியினைப் பாளையங்கோட்டை தூய சவேரியார் கல்லூரியிலும், சட்டக் கல்வியினை சென்னை சட்டக் கல்லூரியிலும் முடித்தார். அனைத்திந்திய பார்வார்டு பிளாக்கு கட்சியினைச் சேர்ந்த இவர், 1980-ஆம் ஆண்டு நடைபெற்ற தமிழ்நாடு சட்டமன்ற பொதுத் தேர்தலில் உசிலம்பட்டி சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1934 பிறப்புகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை அரசியல்வாதிகள்
மு. சேனாபதி

**மு. சேனாபதி** (*M. Senathipathi*, 1939- 11 மே 2025) என்பவர் தமிழ்நாட்டைச் சேர்ந்த ஒரு ஓவியர் ஆவார். இவர் சோழமண்டலம் கலைஞர்கள் கிராமத்தின் நிறுவன உறுப்பினரும், அதன் தலைவராகவும் இருந்தவராவார். 

சேனாதிபதி தமிழ்நாட்டின், செங்கல்பட்டு மாவட்டத்தில் உள்ள செய்யூரைப் பூர்வீகமாக கொண்டவர். 1965 ஆம் ஆண்டு சென்னை அரசு ஓவியம் மற்றும் கைவினைக் கல்லூரியில் வரைதல் மற்றும் ஓவியத்தில் பட்டயப் படிப்பைப் படித்தார். 1988 ஆம் ஆண்டு, பிரிட்டிஷ் கவுன்சிலின் மானியத்துக்குத் தேர்ந்தெடுக்கப்பட்டு இலண்டன், பிரான்சு, ஆலந்து, பெல்சியம், மேற்கு செருமனி போன்ற ஐரோப்பிய நாடுகளுக்குப் பயணம் மேற்கொண்டு அங்குள்ள ஓவியங்களைக் கண்டறிந்தார்.

சேனாதிபதியின் ஓவியங்களில் சமயச் சடங்குகள், தெய்வ உருவங்கள், வாய்வழி மரபுகள் போன்றவை ஆதிக்கம் செலுத்துகின்றன. இவர் இந்தியாவின் பல பகுதிகளில் இவரது ஓவியங்களைக் கொண்டு கண்காட்சிகளை நடத்தியுள்ளார். இந்தியா மட்டுமல்லாமல் போலந்து, செருமனி, மலேசியா, ஆலந்து, மொராக்கோ ஆகிய நாடுகளிலும் இவரது ஓவியக் கண்காட்சி நடத்தபட்டுள்ளது.

## குடும்பம்
மு. சேனாபதிக்கு சரவணன் என்ற மகனும், ஏமா என்ற மகளும் உள்ளனர். சேனாபதி 2025 மே 11 அன்று தன் 86 ஆவது வயதில் சென்னையில் காலமானார்.

## வகித்த பதவிகள்
* சென்னை சோழமண்டல ஓவியர்கள் கிராமத்தின் கலைஞர் கைவினைஞர் சங்கத்தின் தலைவர். * சென்னை லலித் கலா அகாடமியின் உறுப்பினர் 
* புது தில்லி லலித் கலா அகாடதெயின் பொதுக்குழு உறுப்பினர்.
* சென்னை லலித் கலா அகாதெமியின் குழு உறுப்பினர்
* சென்னை லலித் கலா அகாடமியின் நடுவர் குழு உறுப்பினர் (1984 - 85, 1987 - 88 மற்றும் 1995 ) 

## விருதுகள்
* 1981 சென்னை லலித் கலா அகதெமி விருது 
* 1984- 85 இந்திய அரசின் சீனியர் பெலோசிப்
* 2008 தமிழ்நாடு அரசின் கலைச்செம்மல் விருது

## மேற்கோள்கள்

பகுப்பு:தமிழக ஓவியர்கள்
பகுப்பு:2025 இறப்புகள்
பகுப்பு:செங்கல்பட்டு மாவட்ட மக்கள்
கதிர்காம சிகரம்

**கதிர்காம சிகரம்** (*Kataragama Peak*) இலங்கையின் மொனராகலை மாவட்டத்தில் உள்ள கதிர்காமத்திற்கு அருகிலுள்ள ஒரு மலையாகும். கடல் மட்டத்திலிருந்து 424 மீ (1,391 அடி) உயரத்தில் இச்சிகரம் அமைந்துள்ளது. இது இலங்கையின் 25 ஆவது உயரமான மலையாகும்.

## மேலும் காண்க
*இலங்கையிலுள்ள மலைகளின் பட்டியல்
## மேற்கோள்கள்

பகுப்பு:இலங்கையின் மலைகள்
பகுப்பு:மொனராகலை மாவட்டம்
குக்குலே கங்கை

**குக்குலே கங்கை** (*Kukule Ganga*) என்பது தென்மேற்கு இலங்கையின் சப்ரகமுவ மாகாணத்தில் உள்ள ஓர் ஆறாகும்.   குக்குலே கங்கை அணையும்  நீர்த்தேக்கமும் குக்குலே கங்கை ஆற்றின் குறுக்கே அமைந்துள்ளன.  குக்குலே கங்கை அணை இந்த ஆற்றுநீரைப் பயன்படுத்தி மின்சாரம் உற்பத்தி செய்வதற்காக கட்டப்பட்டுள்ளது. இந்த அணை 31,000 எக்டேர் (120 சதுர மைல்) படுகைப் பகுதியைக் கொண்டுள்ளது. ஆண்டு சராசரி மழைப்பொழிவு 3,800 மிமீ (150 அங்குலம்) மற்றும் ஆண்டு நீர் மகசூல் 976,000 எக்டேர்/மீ (735,000 ஏக்கர்/அடி) ஆகும்.

## மேற்கோள்கள்

பகுப்பு:இலங்கையின் ஆறுகள்
பகுப்பு:சபரகமுவா மாகாணம், இலங்கை
அம்மோனியம் சல்பைட்டு

**அம்மோனியம் சல்பைட்டு** (*Ammonium sulfite*) என்பது (NH4)2SO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
நீர்த்த கரைசலில் உள்ள கந்தக டை ஆக்சைடுடன் அம்மோனியாவை சேர்த்து வினைபுரியச் செய்வதன் மூலம் அம்மோனியம் சல்பைட்டைத் தயாரிக்கலாம்:
: 2 NH3 + SO2 + H2O -> (NH4)2SO3 

அம்மோனியம் சல்பைட்டு வாயு துப்புரவாக்கிகளில் உற்பத்தி செய்யப்படுகிறது. இப்போது இந்நடைமுறை வழக்கற்றுப் போய்விட்டது. மின் உற்பத்தி நிலையங்களில் இருந்து வெளியேறும் கந்தக டை ஆக்சைடை அகற்ற அம்மோனியம் ஐதராக்சைடைக் கொண்டுள்ளது. இந்த மாற்றமே வால்தெர் செயல்முறையின் அடிப்படையாகும். இதன் விளைவாக வரும் அம்மோனியம் சல்பைட்டை காற்றில் ஆக்சிசனேற்றம் செய்து அம்மோனியம் சல்பேட்டைத் தயாரிக்கலாம். 

## பயன்கள்
தனிமநிலை கந்தகத்துடன் வினைபுரிந்து அம்மோனியம் தயோசல்பேட்டு  தயாரிப்பதற்கான முன்னோடிச் சேர்மமாக அம்மோனியம் சல்பைட்டு  பயன்படுகிறது. 

## வாழ்விடத்தில்
அழகுசாதனப் பொருட்களுக்கும், அம்மோனியம் சல்பைட்டு ஒரு முடி நேராக்கும் முகவராகவும், கூந்தலில் அலை வடிவம் உருவாக்கும் முகவராகவும் பயன்படுத்தப்படுகிறது. சோடியம் ஐதராக்சைடு முடிக்கு ஏற்படுத்தும் அழிவுகரமான தன்மை காரணமாக, சோடியம் ஐதராக்சைடு சார்ந்த தயாரிப்புகளுக்குப் பதிலாக அம்மோனியம் சார்ந்த முடி தயாரிப்புகள் தயாரிக்கப்பட்டுள்ளன.

அம்மோனியம் சல்பைட்டு கொண்ட மிகவும் பொதுவான உணவுப் பொருள் கேரமல் வண்ணம் ஐ150   ஆகும். அமெரிக்க உணவு மற்றும் மருந்து நிர்வாக அமைப்பின் படி , கேரமல் வண்ணத்தில் அம்மோனியம், பொட்டாசியம் அல்லது சோடியம் சல்பைட்டு உள்ளது.

புகைப்படக் கலையில் படம் பொருத்துபவர்களுக்கு அம்மோனியம் சல்பைட்டு ஒரு பாதுகாப்பாகப் பயன்படுத்தப்படுகிறது. படப் படலங்கள் உருவாக்கப்படும்போது, ​​அம்மோனியம் சல்பைட்டு ஐப்போவை (சோடியம் தயோசல்பேட்டு அல்லது அம்மோனியம் தயோசல்பேட்டு) பாதுகாக்கப் பயன்படுத்தப்படும் குறைக்கும் முகவர்களில் ஒன்றாக இச்சேர்மம் பயனாகிறது.

செங்கற்கள் தயாரிப்பிலும் அம்மோனியம் சல்பைட்டைப் பயன்படுத்தலாம். அம்மோனியம் சல்பைட்டைப் பயன்படுத்தி தயாரிக்கப்படும் செங்கற்கள் முக்கியமாக ஊது உலை உட்பூச்சுக்கு  பயன்படுத்தப்படுகின்றன.

குளிர் உலோக வேலைகளுக்கான உயவு எண்ணெய்களில் அம்மோனியம் சல்பைட்டைச் சேர்க்கலாம். உயவு எண்ணெய்கள் உராய்வைக் குறைத்து, வெப்ப உற்பத்தியைக் குறைத்து, உலோகங்களிலிருந்து அசுத்தங்கள் வெளியேறாமல் தடுக்கும் நோக்கம் கொண்டவையாகும்.

## வேதிப் பண்புகள்
அம்மோனியம் சல்பைட்டு ஓர் ஒடுக்கும் முகவராகும்.  இது சிதைவதற்கு வெப்பப்படுத்தும்போது கந்தக  டை ஆக்சைடு மற்றும் நைட்ரசனின்  ஆக்சைடுகளை வெளியிடுகிறது.

அம்மோனியம் சல்பைட்டின் ஒப்படர்த்தி 1.41. ஆகும்.  அம்மோனியம் சல்பைட்டின் ஒளிவிலகல் குறியீடு எண் மதிப்பு 1.515 ஆகும்.

## மேற்கோள்கள்

பகுப்பு:அமோனியம் சேர்மங்கள்
பகுப்பு:சல்பைட்டுகள்
தோவா பாறைக் கோயில்

**தோவா பாறைக் கோயில்** (*Dhowa Rock Temple*) இலங்கையின் ஊவா மாகாணத்தின் மத்திய மலைகளில் அமைந்துள்ளது. இலங்கையில் உள்ள ஒரு பாரம்பரிய பட்டியலிடப்பட்ட பாறைக் கோயிலான இக்கோயில் தோவா ராச மகா விகாரம் என்ற பெயராலும் அறியப்படுகிறது. பதுளை-பண்டாரவளை பிரதான வீதியில் (பண்டாரவளைக்கு வடக்கே சுமார் 7.5 கிமீ (4.7 மைல்)) தொலைவில் அமைந்துள்ள சிறிய கிராமமான தோவாவிற்கு அருகில் இக்கோயில் உள்ளது. இக்கோயில் கொழும்பில் இருந்து கிழக்கே 210 கிமீ (130 மைல்) தொலைவிலும் கண்டிக்கு தெற்கே 120 கிமீ (75 மைல்) தொலைவிலும் உள்ளது.

## வரலாறு

தோவா பாறைக் கோயில் கி.மு. முதல் நூற்றாண்டில் வலகம்பா மன்னரால் கட்டப்பட்டதாக நம்பப்படுகிறது. தென்னிந்தியாவின் ஒரு படை அனுராதபுர இராச்சியத்தை ஆக்கிரமித்த பின்னர், ஊவா மாகாணத்தில் தஞ்சம் புகுந்த மன்னரால் கட்டப்பட்ட பல கோயில்களில் இதுவும் ஒன்றாகும்.  இந்தக் கோயில் 2000 ஆண்டுகளுக்கு மேலானது.

1996 ஆம் ஆண்டு நவம்பர் மாதம் 1 ஆம் தேதியன்று  அரசாங்கத்தால் தொல்லியல் துறையால் பாதுகாக்கப்பட்ட நினைவுச்சின்னமாக முறையாக அங்கீகரிக்கப்பட்டது. இந்த அறிவிப்பு அரசாங்க வர்த்தமானி எண் 948 இன் கீழ் அறிவிக்கப்பட்டது.

## சிறப்புகள்

தோவா பாறைக் கோயில் அதன் பெரிய 12 மீ (38 அடி) உயரமுள்ள முடிக்கப்படாத புத்தர் சிலைக்கு பிரபலமானதாகும்.  இச்சிலை செங்குத்தான கிரானைட்டு பாறை முகத்தில் செதுக்கப்பட்டுள்ளது. இந்தப் படம் மகாயான சிற்பக்கலைக்கு ஒரு எடுத்துக்காட்டாகும்.

## ஓவியங்கள்
குகைக்குள் அமைந்துள்ள சிலை வீட்டில் ஏராளமான வண்ணமயமான சுவரோவியங்கள் மற்றும் புத்தரின் ஓவியங்கள் உள்ளன. சிலை வீட்டின் நுழைவாயிலில் இரண்டு பாதுகாவலர் சிலைகள் உள்ளன. இவற்றில் ஒன்று அதன் வாயில் யானையும் மற்றொன்று அதன் வாயில் ஒரு காளையும் கொண்டுள்ளன. இப்பாதுகாவலர்கள் இரண்டு ராட்சசத் தலைவர்களான வட்டுகா மற்றும் குவேரா என்று கூறப்படுகிறது.

## மேற்கோள்கள்

பகுப்பு:இலங்கையின் சுற்றுலாத் தலங்கள்
பகுப்பு:பதுளை மாவட்டம்
மய்னா சட்டமன்றத் தொகுதி

**மய்னா சட்டமன்றத் தொகுதி** (Moyna Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு மிட்னாபூர் மாவட்டத்தில் அமைந்துள்ளது. இது தாம்லுக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
உலக உயர் இரத்த அழுத்த நாள்

**உலக உயர் இரத்த அழுத்த நாள்** (*World Hypertension Day*) என்பது உலக உயர் இரத்த அழுத்த கூட்டமைப்பால் (WHL) நிர்ணயிக்கப்பட்டு தொடங்கப்பட்ட ஒரு நாளாகும். இந்தக் கூட்டமைப்பு 85 தேசிய உயர் இரத்த அழுத்தம் சங்கங்கள் மற்றும் கூட்டமைப்புகளை உள்ளடக்கியது. உயர் இரத்த அழுத்தம் குறித்த விழிப்புணர்வை அதிகரிப்பதற்காக இந்த நாள் தொடங்கப்பட்டது. உயர் இரத்த அழுத்த நோயாளிகளிடையே போதிய விழிப்புணர்வு இல்லாததால் இது மிகவும் முக்கியமானதாகக் கருதப்பட்டது.  உலக உயர் இரத்த அழுத்தக் கூட்டமைப்பால் (WHL) தனது முதல் உலக உயர் இரத்த அழுத்த தினத்தை மே 14,2005 அன்று அறிமுகப்படுத்தியது. 2006 முதல், உலக உயர் இரத்த அழுத்த கூட்டமைப்பு ஒவ்வொரு ஆண்டும் **மே 17** ஐ உலக இரத்த அழுத்த நாளாக அர்ப்பணித்து வருகிறது.

2005 ஆம் ஆண்டில், தொடக்க முயற்சியாக, கருப்பொருள் "உயர் இரத்த அழுத்தம் பற்றிய விழிப்புணர்வு" தருவதாகவே அமைந்தது. 2006 ஆம் ஆண்டின் கருப்பொருள் "இலக்கை அடையச் செய்யுங்கள்" என்ற தலைப்புடன் இரத்த அழுத்தத்தைக் கட்டுக்குள் வைத்திருப்பதில் கவனம் செலுத்தியது. பரிந்துரைக்கப்பட்ட இரத்த அழுத்தம் பொது மக்களுக்கும், வேறு எந்த சிக்கல்களும் இல்லாமல் உயர் இரத்த அழுத்த மக்களுக்கும் 140/90 mmHg க்கும் குறைவாகவும், நீரிழிவு நோய் அல்லது நாள்பட்ட சிறுநீரக நோய் உள்ளவர்களுக்கு 130/80 mmHG க்கும் குறைவாகவும் இருக்கும். இவை பன்னாட்டு மற்றும் கனேடிய வழிகாட்டுதல்களால் பரிந்துரைக்கப்பட்ட பகுப்பளவுகள் ஆகும். 2007 ஆம் ஆண்டின் உலக இரத்த அழுத்த மையக்கருத்து "ஆரோக்கியமான உணவு, ஆரோக்கியமான இரத்த அழுத்தம்" என்பதாகும். இத்தகைய குறிப்பிட்ட கருப்பொருள்கள் மூலம், உலக உயர் இரத்த அழுத்த கூட்டமைப்பு உயர் இரத்த அழுத்தம் பற்றிய விழிப்புணர்வை ஏற்படுத்துவது மட்டுமல்லாமல், உயர் இரத்த அழுத்தத்தின் அதிகரிப்புக்கு பங்களிக்கும் காரணிகள் மற்றும் அதைத் தடுப்பதற்கான வழிகள் குறித்தும் விழிப்புணர்வை ஏற்படுத்த விரும்புகிறது. பொதுமக்களுக்கு அதிகாரம் அளிக்கும் முயற்சியில், 2008 ஆம் ஆண்டின் கருப்பொருள் "உங்கள் இரத்த அழுத்தத்தை அளவிடுங்கள்... வீட்டிலேயே". என்பதாகும். சமீபத்திய அறிக்கைகள் வீட்டு கண்காணிப்பான்களைப் பயன்படுத்தி அளக்கப்படும் இரத்த அழுத்த அளவீடுகளின் எளிமை, துல்லியம் மற்றும் பாதுகாப்பை உறுதிப்படுத்துகின்றன.

ஐந்து ஆண்டு காலத்திற்கு 2013-2018, உலகெங்கிலும் உள்ள அனைத்து மக்களிலும் உயர் இரத்த அழுத்த விழிப்புணர்வை அதிகரிக்கும் குறிக்கோளுடன் உலக உயர் இரத்த அழுத்த தினத்தின் கருப்பொருள் "உங்கள் எண்களை (இரத்த அழுத்த அளவீடுகளை) அறிந்து கொள்ளுங்கள்" என்பதாகும்.

## மேற்கோள்கள்
 
பகுப்பு:மே சிறப்பு நாட்கள் பகுப்பு:இதயவியல்
வில்ஹெம் போன் அம்போல்ட்டு

**பிரெடிரெக் வில்ஹெம் கிறிஸ்டியன் கார்ல் பெர்டினன்டு போன் அம்போல்ட்டு ** (*Friedrich Wilhelm Christian Karl Ferdinand von Humboldt*) (22 சூன் 1767 – 8 ஏப்ரல் 1835) செர்மானிய மெய்யியலாளரும் மொழியியலாளரும், அரசு அதிகாரியும் ஆவார். இவர் பெர்லின் அம்போல்ட்டு பல்கலைக்கழகத்தை நிறுவியவருமாவார். 1949ஆம் ஆண்டில் இவரது  மற்றும் இயற்கை வரலாற்றாளரான இவரது தம்பி அலெக்சாண்டர் வோன் கூம்போல்ட் நினைவாக பெர்லின் அம்போல்ட்டு பல்கலைக்கழகம் என பெயரிடப்பட்டது.

மொழியியலாளரான இவர் மொழி மெய்யியல், இனமொழியியல், மற்றும் கல்வியின் கோட்பாடு, நடைமுறை குறித்த துறைகளில் பெரும் பங்காற்றியுள்ளார்.  தாராண்மைவாத வளர்ச்சிக்கு பெரும் பங்காற்றியுள்ளார். கல்வி வழமையான கருத்துக்களை உட்புகுத்துவதை விட தானாக உள்வாங்குவதாக அமைய வேண்டும் என விரும்பினார்.  இதனால் ஏற்கெனவே ஏற்படுத்தப்பட்ட சமூக நிலைகளிலிருந்து மீண்டு புதிய எண்ணங்களுக்கு வாய்ப்பளிக்க வேண்டும் எனக் கனவு கண்டார். குறிப்பாக, உயர்கல்விக்கான அம்போல்ட்டிய  கருதுகோளை நிலைநிறுத்தினார். இதுவே பிரசியஅரசுப் பள்ளிகளிலும் பின்னர் ஐக்கிய அமெரிக்கா, யப்பான் நாடுகளிலும் கடைபிடிக்கப்பட்டது. 1822-ஆம் ஆண்டில் அமெரிக்க மெய்யியல் குமுகாயத்தின் உறுப்பினராகத் தேர்ந்தெடுக்கப்பட்டார் 
## குறிப்புகள்
 

## மேற்கோள்கள்

பகுப்பு:குறுங்கட்டுரைகள்
பகுப்பு:செருமானிய மெய்யியலாளர்கள்
பகுப்பு:மொழியியலாளர்கள்
பகுப்பு:1767 பிறப்புகள்
பகுப்பு:1835 இறப்புகள்
போர் ஒளிப்படவியல்

**போர் ஒளிப்படவியல்** *War Photography)* என்பது ஆயுத மோதல்கள், மக்கள் மற்றும் இடங்களில் ஏற்படும் விளைவுகளை ஒளிப்படம் எடுப்பதை உள்ளடக்கியது. இந்த வகையில் பங்கேற்கும் ஒளிப்படக் கலைஞர்கள் தாங்களாகவே ஆபத்தில் சிக்கிக் கொள்ளலாம், மேலும் சில சமயங்களில் போர் களரியிலிருந்து தங்கள் படங்களை எடுக்க முயற்சிக்கும்போது கொல்லப்படலாம்.

போர் ஒளிப்படவியலில் போர்க்களத்தின் காட்சிகளை ஒளிப்படங்கள் மூலம் பதிவு செய்தல் ஆகும். இது போரின் போது நடக்கும் நிகழ்வுகளை ஆவணமாக்குவதற்கும், போரின் போது உயிரிழப்புகள் மற்றும் அவலங்களை ஆவணமாக்குவதற்கும் உதவுகிறது. போர் ஒளிப்படவியலில், போரின் போது எடுக்கப்படும் படங்களின் மூலம், போரின் வரலாறு மற்றும் அதன் தாக்கம் பற்றிய ஒரு புரிதலை ஏற்படுத்த உதவுகிறது. 

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பொட்டாசியம் ஐப்போகுரோமேட்டு

**பொட்டாசியம் ஐப்போகுரோமேட்டு** (*Potassium hypochromate*) என்பது K3CrO4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தில் அசாதாரண Cr5+ அயனி இடம்பெற்றுள்ளது. தண்ணீரில் நிலையற்றும் காரக் கரைசலில் நிலைப்புத்தன்மையோடும் காணப்படுகிறது. பொட்டாசியம் ஐப்போமாங்கனேட்டைப் போன்ற படிக அமைப்பைக் கொண்டிருக்கிறது. 

## தயாரிப்பு
பொட்டாசியம் ஐப்போகுரோமேட்டு சேர்மம் பொதுவாக குரோமியம்(III) ஆக்சைடு மற்றும் பொட்டாசியம் ஐதராக்சைடு சேர்மங்களை 850 °செல்சியசு வெப்பநிலையில் ஆர்கானின் கீழ் வினைபுரியச் செய்வதன் மூலம் தயாரிக்கப்படுகிறது.:

:Cr2O3 + 6 KOH → 2 K3CrO4 + H2O + 2 H2

குரோமியம் ஆக்சைடை பொட்டாசியம் குரோமேட்டுடன் சேர்த்து வினைபுரியச் செய்தாலும் பொட்டாசியம் ஐப்போகுரோமேட்டைத் தயாரிக்கலாம். இவ்வினையில் Fe2+ அயனிகள் இல்லாதது முக்கியமாகும், ஏனெனில் இது Cr(V) அயனிகளை Cr(III) அயனிகளாகக் குறைக்கும்.

## வினைகள்
காரம் இல்லாதபோது அல்லது குறைவாக இருக்கும்போது பொட்டாசியம் ஐப்போகுரோமேட்டு தண்ணீரில் சிதைந்து குரோமியம்(III) ஆக்சைடு மற்றும் பொட்டாசியம் குரோமேட்டை உருவாக்குகிறது. பொட்டாசியம் ஐப்போகுரோமேட்டு ஐதரோகுளோரிக் அமிலம் போன்ற அமிலங்களுடன் வினைபுரிந்து குரோமியம்(III) ஆக்சைடு, பொட்டாசியம் குரோமேட்டு மற்றும் பொட்டாசியம் குளோரைடை உருவாக்குகிறது: 

:6 K3CrO4 + 10 HCl → 4 K2CrO4 + Cr2O3 + 5 H2O + 10 KCl

ஐதரோபெராக்சைடுகள் போன்ற பிற குறைக்கும் முகவர்கள் ஐப்போகுரோமேட்டு அயனியை குரோமேட்டு அயனிகளாக ஆக்சிசனேற்ற முடியும். மிக அதிக வெப்பநிலையில், இது பொட்டாசியம் குரோமேட்டு மற்றும் பொட்டாசியம் உலோகமாக சிதைகிறது.

பொட்டாசியம் ஐப்போகுரோமேட்டு சேர்மம், குரோமைல் குளோரோசல்பேட்டு போன்ற பல்வேறு சேர்மங்களை குளோரோசல்பூரிக் அமிலத்துடன் வினைபுரியச் செய்து ஒருங்கிணைக்கப் பயன்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:குரோமேட்டுகள்
சிறுகுடி

* சிறுகுடி - சங்க கால ஊர்கள்
* சிறுகுடி ஊராட்சி, சிவகங்கை
* சிறுகுடி ஊராட்சி, திருச்சிராப்பள்ளி

திண்டுக்கல்:
* சிறுகுடி ஊராட்சி, திண்டுக்கல்
* சிறுகுடி ஒடுக்கம்பட்டி ஊர்க்காவல்சாமி கோயில் ( திண்டுக்கல் )
* சிறுகுடி வெள்ளுடை அய்யனார் கோயில் ( திண்டுக்கல் )

----
முண்டேசுவரி ஆறு

**முண்டேசுவரி ஆறு** (*Mundeswari River*) இந்தியாவின் மேற்கு வங்காளத்தில் பாயும் ஒரு சிறிய ஆறாகும்.  மழைக்காலங்களில் ஊக்ளி, பூர்வா மெதினிபூர் மற்றும் அவுரா மாவட்டங்களில் வெள்ளப்பெருக்கை ஏற்படுத்துகிறது. துர்காபூர் தடுப்பணையில்   வினாடிக்கு 2,000 கன மீட்டர் (70,000 கன அடி/வி) என்ற அளவுக்கும் அதிகமான நீர் வெளியேற்றம் அவ்வப்போது ஆற்றில் வெள்ளப்பெருக்கை ஏற்படுத்துகிறது. வெள்ளத்தைத் தடுக்க முண்டேசுவரி போன்ற ஆறுகளின் கரைகளை கரைகள் மூலம் பாதுகாக்க வேண்டும் என்று பரிந்துரைக்கப்பட்டுள்ளது.

## வரலாறு
1910 ஆம் ஆண்டு மாவட்ட அரசிதழில் முண்டேசுவரி ஆறு குறிப்பிடப்படவில்லை, ஆனால் இது 1994 ஆம் ஆண்டில் பர்தமான் மாவட்ட அரசிதழில் குறிப்பிடப்பட்டுள்ளது.

1914 ஆம் ஆண்டு ஏற்பட்ட பேரழிவு வெள்ளத்தின் போது, ​​தாமோதர் நதி இரண்டாகப் பிரிந்தது. ஒரு பகுதி முண்டேசுவரி ஆற்றுடன் இணைந்தது. மேலும் தாமோதரின் முக்கிய நீர்வழி இப்போது முண்டேசுவரி ஆற்றில் பாய்ந்து, அதை ஒரு பெரிய ஆறாக மாற்றியது.

## புவியியல்
முண்டேசுவரி ஆறு பர்தாமன் மாவட்டத்தின் ரெய்னா II தொகுதியில் உள்ள காவல் நிலையத்திற்கு அருகில் மடப்திகியில் உள்ள ராமச்சந்திரபூர் என்ற கிராமத்திலிருந்து ஒரு கால்வாயாகப் பிறக்கிறது. கைட்டி சக்பூராவைக் கடந்து பாய்ந்து ஊக்ளி மாவட்டத்தில் நுழைகிறது. இறுதியில் உரூப்நாராயண் ஆற்றில் கலக்கிறது.

## மேற்கோள்கள்

## வெளி இணைப்புகள்
*  Satellite view

பகுப்பு:மேற்கு வங்க ஆறுகள்
உருப்சா ஆறு

**உருப்சா ஆறு** (*Rupsa River*) வங்காள தேசத்தின் தெற்கு வங்காள தேச மாநிலத்தில் பாயும் ஓர் ஆறாகும். கங்கையின் கிளை நதியான உருப்சா ஆறு வங்காளதேசத்தின் மிகவும் பிரபலமான ஆறுகளில் ஒன்றாகும்.

பைரப்பு மற்றும் மதுமதி நதிகளின் சங்கமத்தை உருவாக்கி, பசூர் ஆற்றில் பாய்கிறது.  ஆற்றின் முழு நீளமும் அலைகளால் பாதிக்கப்படுகிறது.

 

உரூப்சா ஆறு குல்னா நகரம் வழியாகப் பாய்ந்து, மோங்லா கால்வாயில் போசூர் நதி வழியாக வங்காள விரிகுடாவில் இணைகிறது. சல்னா அருகேவும், இது அதன் பெயரை பசூர் நதி என்று மாற்றி வங்காள விரிகுடாவில் கலக்கிறது.

உரூப்சா ஆற்றின் கரையில் கணிசமான எண்ணிக்கையிலான மீன்பிடித் தொழில்கள், கப்பல் கட்டும் தளங்கள், தொழிற்சாலைகள் அமைந்துள்ளன. கணிசமான மக்கள் தொகை இந்த நதியில் மீன் பிடிப்பதையே சார்ந்துள்ளது. கான் சகான் அலி பாலம் என்று பெயரிடப்பட்ட ஆற்றின் குறுக்கே உள்ள ஒரு பாலம், குல்னா மற்றும் பேகர்காட்டு மாவட்டங்களை இணைக்கிறது.

## மேற்கோள்கள்

## வெளி இணைப்புகள்
*

பகுப்பு:மேற்கு வங்க ஆறுகள்
பகுப்பு:குல்னா மாவட்டம்
இலங்கையின் பண்பாட்டு முக்கோணம்

**இலங்கையின் பண்பாட்டு முக்கோணம்**  (*Cultural triangle of Sri Lanka*) இலங்கை தீவின் மையத்தில் அமைந்துள்ளது.  உலக பாரம்பரிய கலாச்சார தளங்களான அனுராதபுரம், பண்டைய நகரங்களான  பொலன்னறுவை, சிகிரியா , தம்புள்ளை புனித நகரமான கண்டி ஆகியவற்றை உள்ளடக்கிய ஒரு பகுதியை இம்முக்கோணம் உள்ளடக்கியுள்ளது. ஆயிரக்கணக்கான ஆண்டுகள் பழமையான கட்டுமானங்கள் மற்றும் தொடர்புடைய வரலாற்று நிகழ்வுகள் காரணமாக, இந்த தளங்கள் அதிக உலகளாவிய மதிப்புடையவையாகக் கருதப்படுகின்றன. இவற்றை பல யாத்ரீகர்கள், சாதாரண மக்கள் மற்றும் மதகுருமார்கள் (முக்கியமாக பௌத்தர்கள்) மற்றும் உள்ளூர் மற்றும் வெளிநாட்டு சுற்றுலாப் பயணிகள் பார்வையிடுகின்றனர்.

## மேற்கோள்கள்

பகுப்பு:இலங்கை வரலாறு
இலங்கை அரசியலமைப்பின் ஆறாவது திருத்தம்

**இலங்கை அரசியலமைப்பின் ஆறாவது திருத்தம்** (*Sixth Amendment to the Constitution of Sri Lanka*) 1983 ஆம் ஆண்டு ஆகத்து மாதம் 8 ஆம் தேதியன்று இயற்றப்பட்டது. இலங்கைக்குள் பிரிவினையை ஆதரிப்பதும் தனி நாட்டை நிறுவுவதும் குற்றமாகும். இலங்கை நாடாளுமன்ற உறுப்பினர்கள் மற்றும் உத்தியோகபூர்வ பதவிகளை வகிப்பவர்கள் இலங்கை எல்லைகளுக்குள் தனி நாட்டை ஆதரிக்கக்கூடாது என்றும், இதற்காக சத்தியப்பிரமாணம் செய்யக்கூடாது என்றும் இத்திருத்தம் கட்டாயமாக்கியது. வட்டுக்கோட்டைத் தீர்மானத்தில் தமிழ் ஐக்கிய விடுதலை முன்னணி தமிழ் ஈழம் என்ற தனி நாடு வேண்டும் என்று அழைப்பு விடுத்ததாலும், இலங்கை உள்நாட்டுப் போருக்கு வழிவகுத்த கறுப்பு யூலை கலவரங்கள் நடந்ததாலும் இத்திருத்தம் செய்யப்பட்டது. இத்திருத்தத்தின் விளைவாக இலங்கை நாடாளுமன்றத்தில் தமிழ் ஐக்கிய விடுதலை முன்னணி உறுப்பினர்கள் சத்தியப்பிரமாணம் செய்ய மறுத்து தங்கள் இடங்களை இழந்தனர். இலங்கை உள்நாட்டுப் போரின் போது தமிழீழ விடுதலைப் புலிகள் தலைமையிலான தமிழ் பிரிவினைவாதிகள் தமிழர்களின் தலைமையை ஏற்றுக்கொண்டனர்.

## மேற்கோள்கள்

பகுப்பு:இலங்கைத் தமிழர் வரலாறு
பகுப்பு:இலங்கையின் அரசியலமைப்புச் சட்டங்கள்
சாரதாஸ்

**சாரதாஸ்** என்பது 1969 ஆம் ஆண்டில் திருச்சிராப்பள்ளியில் தொடங்கப்பட்டு நடந்துவரும் இந்தியாவின் மிகப்பெரிய ஆடை நிறுவனங்களில் ஒன்றாகும். 

## வரலாறு
சாரதாசை திருச்சிராப்பள்ளியின் மண்ணச்சநல்லூருக்கு அருகேயுள்ள ஓமந்தூர் கிராமத்தைச் சேர்ந்த மணவாளன் பிள்ளை நிறுவினார். மணவாளன் தன் 13 வயதில் தன் அண்ணனுடன் மாட்டை விற்று கிடைத்த 10 ரூபாயுடன் இலங்கைக்குப் பயணமானார். அங்கு கிடைத்த வாய்ப்புகளைப் பயன்படுத்தி பொருளீட்டி அதை முதலாக கொண்டு இலங்கை நாவலப்பிட்டியில் சாரதாஸ் என்ற பெயரில் முதன்முதலில் துணிக் கடையைத் துவக்கினார். பின்னர் 1957 இல் கொழும்பில் புதிய கடையைத் துவக்கினார். 1963 இல் தமிழ்நாடு திரும்பி திருச்சிராப்பள்ளியில் என்.எஸ்.பி. சாலையில் இருந்த *அம்பீஸ் கபே* என்ற கடையை வாங்கி தற்போது உள்ள *சாரதாஸ்* கடையை 1969 அக்டோபர் 15 அன்று துவக்கினார். *கடன் கிடையாது, பேரம் கிடையாது* என்ற கொள்கையுடன் கடையைத் துவக்கினார். எதிர்காலத்தைக் கணித்து அதற்கேற்றவாறு கடையை விரிவுபடுத்தினார். அதற்காக தரமான பொருட்களை நாடு முழுவதும் தேடிச்சென்று குறைந்த விலைக்கு கொள்முதல் செய்துவந்து விற்பனை செய்தார்.

தீபாவளி, பொங்கள் போன்ற நாட்களில் அதிக வாடிக்கையாளர்களை ஈர்த்து பிற கடைகள் வணிகம் பார்த்துவந்த நிலையில் மணவாளன் பண்டிகை நாளில் கடையை மூடும் உத்தியைக் கொண்டிருந்தார். வாடிக்கையாளர்கள் நெரிசலின்றி தங்களுக்கு பிடித்தவற்றை வாங்கவேண்டும், தங்கள் ஊழியர்கள் உண்ண இடைவேளை வேண்டும் என்று விரும்பினார். அதற்கேற்ப வணிகம் நடத்தினார்.    

## எரிப்பு
கறுப்பு யூலையில் இலங்கை கொழும்பில் இருந்த சாரதாஸ் கடை 1983 சூலை 25 அன்று எரிக்கப்பட்டது.

## மேற்கோள்கள்

பகுப்பு:தமிழ்நாட்டில் நெசவுத் தொழில்
பகுப்பு:திருச்சிராப்பள்ளி
பீஸ்ட் (திரைப்படம்)

***பீஸ்ட்*** (*Beast*) என்பது நெல்சன் எழுதி இயக்கி, சன் பிக்சர்ஸ் தயாரித்து, 2022 ஆம் ஆண்டு வெளிவந்த தமிழ்த் திரைப்படமாகும். இது நகைச்சுவையும் அதிரடியும் கலந்த திரைப்படத்தில் விஜய் கதாநாயகனாகவும் பூஜா ஹெக்டே கதாநாயகியாகவும் நடித்துள்ளனர். மேலும் செல்வராகவன், யோகி பாபு, ஷைன் டாம் சாக்கோ, விடிவி கணேஷ், அபர்ணா தாஸ், லில்லிபுட் ஃபருக்கி, அங்கூர் அஜித் விகல், சதீஷ் கிருஷ்ணன், ரெடின் கிங்ஸ்லி மற்றும் பிஜோர்ன் சுராவ் ஆகியோர் துணை வேடங்களில் நடித்துள்ளனர். அனிருத் ரவிச்சந்திரன் இசையில் மனோஜ் பரமஹம்சா ஒளிப்பதிவில் ஆர்.நிர்மல்லின் படத்தொகுப்பில் இப்படம் வெளிவந்தது.

## நடிகர்கள்

மேலும் இயக்குநர் நெல்சன் திலீப்குமார், இசை அமைப்பாளார் அனிருத் ரவிச்சந்திரன், ஒளிப்பதிவாளர் மனோஜ் பரமஹம்சா, நடன இயக்குநர் ஜானி போன்றோர் சிறப்புத் தோற்றத்தில் *ஜாலி ஓ ஜிம்ஹானா* பாடலில் வருகிறார்கள்.

## விருதுகள்

## மேற்கோள்கள்

## வெளிப்புற இணைப்புகள்
*

பகுப்பு:2022 தமிழ்த் திரைப்படங்கள்
பகுப்பு:தமிழ் சண்டைத் திரைப்படங்கள் 
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:லோகேஷ் கனகராஜ் இயக்கிய திரைப்படங்கள்‎
பகுப்பு:விஜய் சேதுபதி நடித்த திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:சமய வன்முறை குறித்தான திரைப்படங்கள்
பீஸ்ட்

**** என்னும் தலைப்பில் பின்வரும் கட்டுரைகள் உள்ளன:
* பீஸ்ட் (வரைகதை)
* பீஸ்ட் (திரைப்படம்)
கெசூரி சட்டமன்றத் தொகுதி

**கெசூரி சட்டமன்றத் தொகுதி** (Khejuri Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு மிட்னாபூர் மாவட்டத்தில் அமைந்துள்ளது. கெசூரி, காந்தி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
அம்பா ஆறு

**அம்பா ஆறு** (*Amba River*) இந்தியாவின் மகாராட்டிர மாநிலத்தில் உள்ள இரத்னகிரி மாவட்டத்தில் பாயும் ஓர் ஆறாகும். சயாத்ரி மலையில் உள்ள போர்காட்டு மலைத்தொடரிலிருந்து கடல் மட்டத்திலிருந்து சுமார் 554 மீட்டர் உயரத்தில் கோபோலி-காண்டலா சாலையிலிருந்து வருகிறது. ஆரம்பத்தில் தெற்கு நோக்கியும் பின்னர் வடமேற்கு நோக்கியும் பாய்ந்து ரேவாசு கிராமத்திற்கு அருகிலுள்ள தரம்தார் விரிகுடாவில் அரபிக்  கடலில் கலக்கிறது.  கடலில் சேருவதற்கு முன்பு ஆற்றின் மொத்த நீளம் சுமார் 76 கிலோமீட்டர் ஆகும்.

## மேற்கோள்கள்

பகுப்பு:மகாராட்டிர ஆறுகள்
டான் பிக்சர்ஸ்

**டான் பிக்சர்ஸ்** என்பது தமிழ்நாட்டைச் சேர்ந்த திரைப்படத் தயாரிப்பு நிறுவனமாகும். 2024 ஆம் ஆண்டு ஆகாஷ் பாஸ்கரன் என்பவர் இதன் நிறுவனராவார். 

## வரலாறு
2024 ஆம் ஆண்டு தனுஷ் நடிப்பில் இட்லி கடை என்ற திரைப்படத்தைத் தயாரிக்கத் தொடங்கியது. 2025 இல் சிவகார்த்திகேயன் நடிப்பில் பராசக்தி திரைப்படத் தயாரிப்பு அறிவிப்பை வெளியிட்டனர். மேலும் சிலம்பரசன் நடிப்பில் புதுப் படத் தயாரிப்பு அறிவிப்பையும் வெளியிட்டனர். டாஸ்மாக் நிறுவனத்தில் முறைகேடு விசாரணையில் அமலாக்கத்துறை ஆகாஷ் பாஸ்கரன் வீட்டில் சோதனை நடத்தினர்.

## தயாரிப்பு

## மேற்கோள்கள்

பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படத் தயாரிப்பு நிறுவனங்கள்
பகுப்பு:2024 நிறுவனங்கள்
அவுரா மக்களவைத் தொகுதி

**அவுரா மக்களவைத் தொகுதி** (*Howrah Lok Sabha constituency*; வங்க மொழி: হাওড়া লোকসভা কেন্দ্র) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் அவுராவை மையமாகக் கொண்டுள்ளது. 25 எண்ணுடைய அவுரா மக்களவைத் தொகுதியில் உள்ள ஏழு சட்டமன்றத் தொகுதிகளும் அவுரா மாவட்டத்தில் உள்ளன.

## கண்ணோட்டம்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்''' - 1. கூச் பெஹார், 2. அலிப்பூர்துவர்ஸ், 3. ஜல்பைகுரி, 4. டார்ஜிலிங், 5. ராய்கஞ்ச், 6. பாலுர்காட், 7. மால்டா உத்தர், 8. மால்தாஹா தக்ஷின், 9. ஜாங்கிபூர், 10. பஹராம்பூர், 11. முர்ஷிதாபாத், 12. கிருஷ்ணாநகர், 13. ரணகாட், 14. பங்கான், 15. பாரக்பூர், 16. டம் டம், 17. பராசத், 18. பாசிர்ஹாட், 19. ஜெய்நகர், 20. மதுராபூர், 21. டயமண்ட் ஹார்பர், 22. ஜாதவ்பூர், 23. கொல்கத்தா தக்ஷின், 24. கொல்கத்தா உத்தர், 25. '''ஹவுரா''', 26. உலுபெரியா, 27. செராம்பூர், 28. ஹூக்ளி, 29. அரம்பாக், 30. தம்லுக், 31, காந்தி, 32. கட்டல், 33. ஜார்கிராம், 34. மெதினிபூர், 35. புருலியா, 36. பங்குரா, 37. பிஷ்ணுபூர், 38. பர்தமான் பூர்பா, 39. பர்தாமன் துர்காபூர், 40. அசன்சோல், 41. போல்பூர், 42. பிர்பம்
"அவுரா நகரம் ஊக்ளி ஆற்றின் மேற்குக் கரையில் அமைந்துள்ள 500 ஆண்டுகள் பழமையான நகர்ப்புறக் கூட்டமைப்பாகும். மேலும் திட்டமிடப்படாத, அடர்த்தியான மக்கள்தொகை கொண்ட குடியிருப்பு, நாட்டின் மிகப்பெரிய தொடருந்து முனையங்களில் ஒன்று, இரும்பு உற்பத்தித் துறை, குறிப்பாக இரும்பு வார்ப்பு ஆலைகள் ஆகியவற்றிற்கு மிகவும் பிரபலமானது" இந்தப் பகுதி என்று *இந்துஸ்தான் டைம்ஸ்* செய்தி வெளியிட்டுள்ளது.

வார்ப்புத் துறை பற்றி *டைம்ஸ் ஆஃப் இந்தியா* “சில நிறுவனங்கள் ஏற்கனவே தங்கள் தொழிற்சாலைகளை மூடிவிட்டன. மற்றவை வாரத்தில் மூன்று நாட்கள் திறந்திருக்கும். ஊதியக் குறைப்பை தொழிலாளர்கள் ஏற்றுக்கொண்டனர், பெரும்பாலும் முணுமுணுப்பு கூட இல்லாமல், ஒரு காலத்தில் இந்தியாவின் ஷெஃபீல்ட் என்றும், மாநிலத்தின் மிகப்பெரிய தொழிலான அவுராவின் வார்ப்படத் தொழில் இப்போது மூச்சுத் திணறி வருகிறது” என்று இத்தொழிலின் நிலையினை விவரிக்கின்றது.

*தி இந்துவின்* கூற்றுப்படி, அவுரா, ஸ்ரீராம்பூர் தொகுதிகளில் 25%க்கும் அதிகமான வங்காள அல்லாத வாக்காளர்கள் உள்ளனர். இவர்கள் இராசத்தான், பீகார் அல்லது உத்தரபிரதேசத்தை பூர்வீகமாகக் கொண்டுள்ளனர்.

## சட்டமன்றப் பிரிவுகள்
மேற்கு வங்காளத்தில் தொகுதிகளின் எல்லை நிர்ணயம் தொடர்பாக 2006-ஆம் ஆண்டு வெளியிடப்பட்ட எல்லை நிர்ணய ஆணையத்தின் உத்தரவின்படி, இந்த நாடாளுமன்றத் தொகுதி எண். 25 ஆகும். இத்தொகுதி பின்வரும் பிரிவுகளைக் கொண்டுள்ளது:

எல்லை நிர்ணயத்திற்கு முன்பு, இந்தத் தொகுதி பின்வரும் சட்டமன்றத் தொகுதிகளைக் கொண்டிருந்தது:

* பாலி (161)
* அவுரா வடக்கு (162)
* அவுரா மத்தி (163)
* அவுரா தெற்கு (164)
* சிப்பூர் (165)
* டோம்சூர் (166)
* சங்க்ராயில் (ப.இ.) (169)

## நாடாளுமன்ற உறுப்பினர்கள்

## தேர்தல் முடிவுகள்

### 2024

 

## மேலும் காண்க
மக்களவைத் தொகுதிகளின் பட்டியல்

## மேற்கோள்கள்

## வெளியிணைப்புகள்
Howrah lok sabha  constituency election 2019 result details

பகுப்பு:இந்திய மக்களவைத் தொகுதிகள்
பகுப்பு:மேற்கு வங்காள மக்களவைத் தொகுதிகள்
பகுப்பு:மேற்கு வங்காளம்
யோஷிடாகா தொராடா

**யோஷிடாகா தொராடா** (15 மே 1954 - 29 மார்ச் 2023, *Yoshitaka Terada*) என்பவர் சப்பானிய இசை ஆய்வாளரும், எழுத்தாளரும், பேராசிரியரும் ஆவார். இவர் சப்பானின் ஒசாகா தேசிய இனக்குழுவியல் அருங்காட்சியகம், சில அமெரிக்க, செர்மன், சப்பானிய பல்கலைக் கழகங்களில் பேராசிரியராகப் பணியாற்றினார். தமிழர்களாலும், தமிழிசையாலும் ஈர்க்கபட்டு தன் பெயரை *மதி தொரடா* என கூறிக்கொண்டவர்.

யோஷிடாகா தொராடா ஐரோப்பிய செவ்வியலிசை, ஜாஸ், இந்துஸ்தானி இசை, தமிழிசை ஆகியவற்றில் ஆழமான அறிவு கொண்டவர். உலகின் பல நாடுகளுக்கும் பயணம் மேற்கொண்டு விளிம்புநிலை மக்கள், பழங்குடிகள் போன்றோரின் இசையையும், கலை வடிவங்களையும் பதிவு செய்வதிலும் அவர்களின் இசைக் கருவிகளையும், கலைப்படைப்புகளையும் சேகரித்து தான் பணியாற்றிய அருங்காட்சியகத்தில் சேர்ப்பித்து ஆவணப்படுத்துவதில் ஈடுபட்டவர்.

தமிழ்நாட்டில் கருநாடக இசைத் துறையில் நிலவும் சாதி ஆதிக்கம் குறித்து ஆய்வுகளை மேற்கொண்டார். பெரியமேளத்தின் மீது மிக ஆர்வம் கொண்டு நாகசுரத்தை நன்கு வாசிக்கக் கற்றுக்கொண்டார். *பெரிய மேளத்தின் மறைவு* என்ற தலைப்பை தன் முனைவர் பட்ட ஆய்வுக்கான கருப்பொருளாகக் கொண்டார்.

## எழுதிய நூல்கள்
* Ethnomusicology and Audiovisual Communication (2016)
* T.N. Rajarattinam Pillai Charisma, Caste Rivalry and the Contested Past in South Indian Music (2023)
*
## மேற்கோள்கள்

பகுப்பு:1954 பிறப்புகள்
பகுப்பு:2023 இறப்புகள்
பகுப்பு:தமிழிசை ஆய்வாளர்கள்
பெரியமேளம் (மங்கள இசை)

**பெரியமேளம்** (*Periyamelam*) என்பது தமிழ்நாட்டில் உள்ள ஒரு இசை வடிவமாகும். இது நாகசுரம், ஒத்து, தவில், தாளம் ஆகிய இசைக் கருவிகளுடன் இசைக்கப்படுவதாகும். கோயில் சடங்குகளில் உற்சவர் புறப்பாடு, அபிடேகம், ஆராதனை, உச்சிக்காலப் பூசை போன்ற நிகழ்வுகளில் இது வாசிக்கப்படுகிறது. இறைவனுக்கு முதல் மரியாதையாக பெரிய மேளம் வாசித்தப் பின்பே, சின்னமேளம் என்று அழைக்கப்பட்ட பரதநாட்டிய நிகழ்சிகள் கோயில்களில் நடைபெற்று வந்துள்ளன. சப்பானிய இசை அறிஞரான யோஷிடாகா தொராடா உலக இசை வடிவங்களில் ஈடு இணையற்றது என  பெரியமேளத்தைக் கருதுகிறார்.  பெரியமேளம் என்னும் இசைவடிவம் மெல்ல மெல்ல மறைந்துவருவதாக கருதப்படுகிறது. 

## இதையும் காண்க
*சின்னமேளம்

## மேற்கோள்கள்

பகுப்பு:தமிழர் இசைக்கருவிகள்
பகுப்பு:கருநாடக இசை
பெரியமேளம்

**பெரியமேளம்** (*Periyamelam*) என்பது கீழ்கண்ட தமிழர் இசைவடிவங்களைக் குறிப்பதாக இருக்கலாம்.

#பெரியமேளம் (மங்கள இசை)
#பெரியமேளம் (நாட்டார் இசை)
ஜெயிலர் 2

**ஜெயிலர் 2** என்பது நெல்சன் திலீப்குமார் இயக்கத்தில் இரசினிகாந்து, எஸ். ஜே. சூர்யா, ரம்யா கிருஷ்ணன் ஆகியோர் நடித்து வெளிவர யிருக்கும் அதிரடி தமிழ்த் திரைப்படம் ஆகும். இப்படம் 2023இல் வெளியான ஜெயிலர் திரைப்படத்தின் தொடர்ச்சியாகும்.

## நடிகர்கள்
* இரசினிகாந்து - "டைகர்" முத்துவேல் பாண்டியன்
* எஸ். ஜே. சூர்யா
* ரம்யா கிருஷ்ணன் - விஜய "விஜி" பாண்டியன்
* யோகி பாபு - விமல்
* மிர்னா மேனன் - சுவேதா பாண்டியன்
* அண்ணா இராஜன்

;சிறப்புத் தோற்றம்
* சிவ ராஜ்குமார் - நரசிம்மா
* நந்தமூரி பாலகிருஷ்ணா

## படபிடிப்பு
முதன்மை படபிடிப்பு மார்ச்சு 10, 2025இல் சென்னையில் தொடங்கியது. அதன் பிறகு இரண்டாம் கட்ட படபிடிப்பு கேரள மாநில எல்லையில் உள்ள அட்டப்பாடியில் நடந்தது. இப்படத்தில் நோரா பதேகீ ஒரு பாடலுக்கு நடனம் ஆடுகிறார்.

## மேற்கோள்கள்

## வெளியிணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:வெளிவரவிருக்கும் தமிழ்த் திரைப்படங்கள்
வியாழனின் தென் துருவம்

**வியாழனின் தென் துருவம்** (*Jupiter's South Pole*) யூனோ விண்கலத்தால்  முதன்முறையாக விரிவாக புகைப்படம் எடுக்கப்பட்டது. 2016 ஆம் ஆண்டு சூலை மாதத்தில் இவ்விண்கலம் வியாழனை அடைந்தது. முதல் முறையாக வியாழனின் துருவ சுற்றுப்பாதையிலும் நுழைந்தது. அதே நேரத்தில், தென் துருவத்தில் ஆறு சூறாவளிகள் கண்டுபிடிக்கப்பட்டன: மையத்தில் ஒன்றும் அதைச் சுற்றி ஐந்துமாக அச்சூறாவளிகள் இருந்தன. இவற்றின் மையங்கள் வழக்கமான ஐங்கோணத்திற்கு அருகில் அமைந்திருந்தன. ஒவ்வொன்றும் சுமார் 4,500 கிமீ (2,800 மைல்) விட்டம் கொண்டவையாகும்.  காற்றின் வேகம் சுமார் 360 கிமீ/மணி (220 மைல்) வேகம் கொண்டவையாக இருந்தன. இவை அனைத்தும் கடிகார திசையில் சுழன்றன. வியாழனின் வட துருவத்தில் இதேபோன்ற படம் ஒத்த அளவிலான ஒன்பது சூறாவளிகளை முன்வைக்கிறது: மையத்தில் ஒன்றும், அதைச் சுற்றி எட்டுமாக அவை இருந்தன. இவை எதிரெதிர் திசையில் சுழன்றன. 

மூன்று ஆண்டுகளுக்கும் மேலாக, நமக்கு அருகிலுள்ள வளிமப் பெருங்கோளின் இரு துருவங்களிலும் சூறாவளிகளின் அமைப்பு நிலையாக இருந்தது.  ஆனால் 2019 ஆம் ஆண்டு நவம்பர் மாதம் 3 ஆம் தேதியன்று, 22 ஆவது சுழற்சியில், "யூனோ" செயற்கைக்கோள் தென் துருவத்தில் ஒரு புதிய சூறாவளியின் பிறப்பைக் கண்டறிந்தது: இது விரைவாக முந்தைய சூறாவளியை தள்ளியது (சிறிய அளவைக் கொண்டிருந்தாலும், சுமார் 800 கி.மீ). புற சூறாவளிகளின் துருவ மையங்கள் கிட்டத்தட்ட வலது 6-ஆவது மூலையை உருவாக்கின.

யூனோவுக்கு முன்பு, கலிலியோ ஆய்வுக் கலம் மட்டுமே 1995 ஆம் ஆண்டு முதல் 2003 ஆம் ஆண்டு வரை வியாழனின் சுற்றுப்பாதையில் நுழைந்தது. இருப்பினும், அதன் சுற்றுப்பாதை சாய்வு வியாழனின் துருவப் பகுதிகளைக் கவனிக்க முடியாமல் போனது.  2000 ஆம் ஆண்டில் வியாழனைக் கடந்து பறந்த காசினிக்கு, துருவப் பகுதிகளைப் புகைப்படம் எடுக்கும் வாய்ப்பும் கிடைக்கவில்லை. இதனால், அவை 2016 ஆம் ஆண்டு வரை வெள்ளைப் புள்ளிகளாக மட்டுமே இருந்தன (முந்தைய பறக்கும் பயணங்கள் மற்றும் பூமி தொலைநோக்கிகளின் படங்கள் குறைந்த தெளிவுத்திறனைக் கொண்டிருந்தன). 2000 ஆம் ஆண்டில், வியாழனின் துருவ எக்சு-கதிர் புள்ளிகள் (தெற்கு ஒன்று வடக்கு ஒன்றை விட கணிசமாக பலவீனமானது) கண்டறியப்பட்டன.

வியாழனின் புவியியல் தென் துருவம் அதன் காந்த தென் துருவத்தின் இருப்பிடமாகவும் உள்ளது. (வியாழனுக்கு நன்கு வரையறுக்கப்பட்ட காந்த வட துருவம் இல்லை).

## மேற்கோள்கள்

பகுப்பு:வியாழன்
பகுப்பு:சூரியக் குடும்பம்
பகுப்பு:விண்வெளி
பாரதி காஷ்யப்

**பாரதி காஷ்யப்** (*Bharti Kashyap*) ஒரு இந்திய கண் மருத்துவரும் சமூக சேவகரும் ஆவார். இவர் 2017 ஆம் ஆண்டில் நாரி சக்தி விருதினைப்  பெற்றார். சமூக அறிவியலில், பின்தங்கிய பிரிவினரின் நலனுக்காக ஐந்து முறை தேசிய ஐ. எம். ஏ. விருதைப் பெற்றுள்ளார்.

## தனிப்பட்ட வாழ்க்கை
காஷ்யப் 1967 மே 15 அன்று பிறந்தார். இவர் இளநிலை மருத்துவம் மற்றும் அறுவையியல் பட்டம் பெற்றதோடு கண் மருத்துவப் பிரிவில் முதுநிலை அறுவையியில் பட்டமும் பெற்றார். கருவிழிப்படலம் குறித்த ஆராய்ச்சி மாணவராகவும் இருந்தார். ஜார்க்கண்டின் ராஞ்சி காஷ்யப் நினைவு கண் மருத்துவமனையை நிறுவிய பிரேந்திர பிரசாத் காஷ்யப்பை மணந்தார்.

## தொழில் வாழ்க்கை
கண்புரைக் குறைபாடு, கண்ணில் ஏற்படும் ஒளிவிலகல் பிழை போன்ற பார்வைக் குறைபாடுகள் உள்ள குழந்தைகளுக்கு இலவச சிகிச்சை அளிப்பதன் மூலம் அவர்களின் கல்விக்காக காஷ்யப் பெரும் பணியாற்றினார். பள்ளிக்கல்வியில் குழந்தைகள் இடைநிற்றல் வீதம் அதிகமாவதற்கு பார்வைக்குறைபாடு ஒரு காரணமாக இருப்பதை அறிந்து மாநிலத்தில் ராம்கரில் மாநில அரசின் பள்ளியில் சேர்ந்திருந்த சற்றேறக்குறைய 10,000 குழந்தைகளுக்கு கண் பரிசோதனை மேற்கொண்டார். இவர் தவிர்க்க இயன்ற பார்வை இழப்பிற்கான காரணங்களைச் சரிசெய்யும் நோக்குடன் பல கண் பரிசோதனை முகாம்களை ஒருங்கிணைத்து நடத்தினார்.

மாநில அரசு நடத்தும் பள்ளிகளில் சேர்ந்துள்ள 20 லட்சத்துக்கும் மேற்பட்ட குழந்தைகளின் கண் பரிசோதனையை இவர் மேற்கொண்டார். பின்தங்கிய மக்கள், பழங்குடியினர், மனிதக் கடத்தலால் பாதிக்கப்பட்டவர்கள், செய்தித்தாள் விற்பனையாளர்கள், நீரிழிவு நோயாளிகள், முதியோர் இல்லத்தில் வசிப்பவர்கள், குடிசைப்பகுதிவாசிகள், மனநலம் பாதிக்கப்பட்ட மக்கள், விளையாட்டு வீராங்கனைகள், சரக்குந்து ஓட்டுநர்கள் ஆகியோரை இலக்காகக் கொண்டு கண் பரிசோதனை முகாம்களை விரிவுபடுத்தினார். இவர் நிறுவிய தொண்டு அறக்கட்டளையான காஷ்யப் நினைவு கண் வங்கியுடன் ஜார்க்கண்டின் ஒவ்வொரு வட்டாரத்திலும் மாவட்டத்திலும் இலவச கண் முகாம்கள் ஏற்பாடு செய்யப்பட்டன. காஷ்யப் நினைவு கண் வங்கியின் சேவைப்பிரிவில் இலவச கண் கண்ணாடிகள் மற்றும் இலவச ஃபோகோ கண்புரை அறுவை சிகிச்சை பெற்ற பிறகு குழந்தைகள் பள்ளிக்குத் திரும்பியது மிகவும் குறிப்பிடத்தக்க தாக்கத்தை ஏற்படுத்தியது.

2015 ஆம் ஆண்டில், இந்திய மகளிர் மருத்துவர்கள் பிரிவின் தலைவராக, கர்ப்பப்பை வாய்ப் புற்றுநோய்க்கு எதிராக ஜார்க்கண்டில் முதல் பெரிய விழிப்புணர்வுப் பணியைத் தொடங்கினார், கர்ப்பப்பை வாய் புற்றுநோயைக் கண்டறிதல் மற்றும் கருப்பை வாய் புற்றுச்சோதனையின் வழிகாட்டப்பட்ட கிரையோ சிகிச்சையை மையமாகக் கொண்ட மிகப்பெரும் மகளிர் சுகாதார முகாம்களை ஏற்பாடு செய்தார். மாநில சுகாதாரத் துறையுடன் கைகோர்த்து, கர்ப்பப்பை வாய்ப் புற்றுநோயை முன்கூட்டியே கண்டறிந்து சிகிச்சையளிப்பது குறித்து மாநில சுகாதார சேவைகளுடன் பணிபுரியும் மகளிர் மருத்துவ நிபுணர்களுக்கு பயிற்சி அளிக்க கொல்கத்தா மற்றும் புதுதில்லியில் இருந்து இணை-மகளிர் மருத்துவ நிபுணர்களை இணைக்க அவர் உதவினார்.
இடது|thumb|2017 ஆம் ஆண்டிற்கான நாரி சக்தி புரஸ்கார் வழங்கலில் மேனகா சஞ்சய் காந்தி பேசுகிறார் (2018 இல்-காஷ்யப் இடதுபுறத்தில் உள்ளார்)
இவரது முயற்சிகள், ஜார்க்கண்டில் முதன்முதலாக, கிராமப்புறங்களில் உள்ள பெண்களுக்கு தரமான சுகாதார சேவையைக் கொண்டு வந்து, ஆயிரக்கணக்கானவர்களை கர்ப்பப்பை வாய்ப் புற்றுநோயிலிருந்து காப்பாற்றியது.

## மேற்கோள்கள்

## வெளி இணைப்புகள்

* 

பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
பகுப்பு:1967 பிறப்புகள்
பகுப்பு:கண் மருத்துவர்கள்
ஏக்ரா சட்டமன்றத் தொகுதி

** ஏக்ரா சட்டமன்றத் தொகுதி** (Egra Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு மிட்னாபூர் மாவட்டத்தில் அமைந்துள்ளது. ஏக்ரா, மெதினாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்